Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2017. gada \_\_.\_\_\_\_\_\_\_

.§

Informatīvais ziņojums par iespējamiem mājokļa pieejamības risinājumiem bēgļiem un personām, kuras ir ieguvušas alternatīvo statusu

(…)

1. Pieņemt zināšanai ekonomikas ministra iesniegto informatīvo ziņojumu.
2. Sabiedrības integrācijas fondam sadarbībā ar Latvijas Pašvaldību savienību izstrādāt un nodrošināt atbalstu pilotprojekta mājokļa nodrošināšanai 2 ģimenēm, kurām piešķirts bēgļu vai alternatīvais statuss, īstenošanā atbilstoši informatīvajā ziņojumā norādītajam priekšlikumam par papildus palīdzības sniegšanu ārpus sociālās palīdzības un atbalsta sistēmas.
3. Ekonomikas ministrijai sagatavot Ministru kabineta rīkojuma projektu par ar Ministru kabineta 2015. gada 2. decembra rīkojuma rīkojumu Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” apstiprinātā Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā 3.18. apakšpunktā uzdotā uzdevuma izpildei paredzētā finansējuma 2017. gadam 5000 *euro* apmērā pārdali Sabiedrības integrācijas fondam pilotprojekta īstenošanai.
4. Sabiedrības integrācijas fondam ne vēlāk kā līdz 2018. gada 31. janvārim sagatavot pārskatu par pilotprojekta īstenošanas rezultātiem un problēmām, kas rada ietekmi uz personu spēju efektīvi integrēties sabiedrībā kā arī priekšlikumus, kas saistīti ar nepieciešamo finansējumu personu efektīvai integrācijai sabiedrībā, un iesniegt to Ministru prezidentam, Finanšu ministrijai, Iekšlietu ministrijai, Labklājības ministrijai, Ekonomikas ministrijai un Vides aizsardzības un reģionālās attīstības ministrijai.
5. Atcelt ar Ministru kabineta 2015. gada 2. decembra rīkojumu Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” apstiprinātā Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā 3.18. apakšpunkta 1. un 2. uzdevumu.
6. Ekonomikas ministrijai sagatavot grozījumus ar Ministru kabineta 2015. gada 2. decembra rīkojumu Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” apstiprinātā Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā 3.18. apakšpunktā atbilstoši Ministru kabineta sēdes protokollēmuma 5. punktam.
7. Atzīt ar Ministru kabineta 2015. gada 2. decembra rīkojumu Nr. 759 „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” apstiprinātā Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā 3.18. apakšpunkta 3. uzdevumu par izpildītu.
8. Atzīt Ministru kabineta komitejas 2016. gada 6. jūnija sēdes protokollēmuma (prot. Nr. 19, 4.§) 2. punktā Ekonomikas ministrijai uzdoto uzdevumu par izpildītu.
9. Atzīt Ministru kabineta 2016. gada 6.  septembra sēdes protokollēmuma (prot. Nr. 44 47§ DV) 9. punktā Ekonomikas ministrijai uzdoto uzdevumu par izpildītu.
10. Atzīt Ministru kabineta 2016. gada 6. septembra sēdes protokollēmuma (prot. Nr. 44 47§ DV) 4. punktā Labklājības ministrijai un Iekšlietu ministrijai uzdoto uzdevumu par izpildītu.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

Ministru prezidenta biedrs,

ekonomikas ministrs Arvils Ašeradens

Vizē:

Valsts sekretārs Juris Stinka

14.07.2017. 15:00

429

Zaļaiskalne, 67013242

Zane.Zalaiskalne@em.gov.lv